jkorsvik/nowiki_second_scrape_merged huggingface dataset:
Anna

Anna er opprinnelig en gresk og latinsk avledning av kvinnenavnet Hannah, som er dannet av det hebraiske ordet for «gunst» eller «nåde», channah. Jomfru Marias mor har tradisjonelt vært kjent som Anna, selv om dette ikke er nevnt i Bibelen. En annen Anna er nevnt i Bibelen som profet. Anna er også et palindrom.


== Utbredelse ==
Anna var, sammen med andre former av navnet, det tredje vanligste kvinnenavnet i Tyskland i senmiddelalderen.
Navnet Anna har vært kjent i Norge siden 1300-tallet, og har vært vanlig bruk i fra ca. begynnelsen av 1500-tallet. I nyere tid har Anna vært blant de mest populære døpenavnene på jenter i Norge helt fram til ca. 1935, og igjen fra ca. 1995.

I Danmark har Anna vært et svært populært navn helt fra middelalderen og fram til ca 1940.

Anna var et svært vanlig navn i Sverige på midten av 1800-tallet.Anna var et populært navn i USA fra 1880-årene til 1930-årene, og igjen fra 1990-årene.

Anna var et populært navn i England i 1850-årene og igjen fra 1970-årene til 1990-årene.

Anna er i dag et svært vanlig navn i mange land over hele verden. I spansktalende og sørslaviske land er formen Ana mer utbredt.
Tabellen nedenfor gir en detaljert oversikt over populariteten til kvinnenavnet Anna og varianter av dette i noen av de landene hvor statistikk er tilgjengelig.


== Kjente personer med navnet ==
Anna Hannevik (1925-), norsk kommandør i Frelsesarmeen
Anna Kournikova (1981–), russisk tennisspiller.
Anna Lindh (1957–2003), svensk politiker
Anna Magnani (1908–1973), italiensk skuespiller
Anna Politkovskaja (1958–2006), russisk journalist
Anna Nicole Smith (1967–2007), amerikansk modell og skuespiller


=== Annen bruk av navnet ===
«Anna Karenina», en roman av Leo Tolstoi
«Boten Anna», en låt av svenske Basshunter
«Anna Lovinda», en av Erik Byes mest kjente viser
anna er en tidligere skillemynt i India og Pakistan som hadde verdien 1/16 rupi


== Referanser ==


== Eksterne lenker ==

(en) Behind the Name: Anna
(en) Think Baby Names: Anna
Frank Mohn

Frank Mohn (født 29. april 1916 i Bergen, død 3. juni 2002) var en norsk industrileder. Han tok handelsgymnas i Bergen og gjennomførte tekniske studier i Storbritannia. an  før han i 1938 startet sitt eget firma, Frank Mohn AS, som holder til like utenfor Nesttun i Bergen og produserer pumper under varemerket Framo. Han var bror av Albert Henrik Mohn. Under andre verdenskrig måtte han dra til England  etter å ha vært involvert i englandsfarten. Mohn forlot Norge om bord på MK «Sjøleik» 21. september 1941 og ankom Lerwick 11. september. Med på samme tur var også Ole Friele Backer og Otto Grieg Tidemand. Mohn deltok i den Den norske brigaden i Skottland. Senere ble han direktør for den norske stats skipsverft i Buckie i Skottland .Familliefirmaet  har med årene blitt verdens største fabrikk for pumper til skip og Frank Mohn har tatt ut mer enn 50 patenter på hydrauliske pumper for skip.


== Utmerkelser ==
Medaljen for edel dåd i sølv 1943
Ridder 1. klasse av St. Olavs Orden 1968 for industriell nyskaping
Norges Teknisk-Naturvitenskapelige Forskningsråds ærespris for 1980
Kvalitetsprisen fra Norges Kvalitetstekniske forening


== Referanser ==
Hvem Hva Hvor. 1990. ISBN 82-516-1267-5. 


== Eksterne lenker ==
Firmaets hjemmeside, ikke særlig informativ om historien og gründeren
Kanabec County

Kanabec County er et fylke i den amerikanske delstaten Minnesota. Det ligger i de sentrale delene av staten og grenser mot Aitkin County i nord, Pine County i øst, Chisago County i sørøst, Isanti County i sør og mot Mille Lacs County i vest.
Kanabec Countys totale areal er 1 381 km² hvorav 22 km² er vann. I 2000 hadde fylket 14 996 innbyggere og administrasjonssenteret ligger i byen Mora.
Fylket har fått sitt navn av den indianske betegnelsen på elven Snake River Kanabecosippi eller Ginebigo-ziibi som renner gjennom fylket.


== Eksterne lenker ==
(en) Offisielt nettsted 
(en) Kanabec County, Minnesota – kategori av bilder, video eller lyd på Commons
Isanti County

Isanti County er et fylke i den amerikanske delstaten Minnesota. Det ligger i de sentrale delene av staten og grenser mot Kanabec County i nord, Pine County i nordøst, Chisago County i øst, Anoka County i sør, Sherburne County i sørvest og mot Mille Lacs County i nordvest.
Isanti Countys totale areal er 1 170 km² hvorav 33 km² er vann. I 2000 hadde fylket 31 287 innbyggere og administrasjonssenteret ligger i byen Cambridge. I fylkessenteret drives Cambridge gasskraftverk med en effekt på inntil 190 MW.


== Eksterne lenker ==
(en) Offisielt nettsted 
(en) Isanti County, Minnesota – kategori av bilder, video eller lyd på Commons
Einar Rönn

Einar Valentino Rönn er en fiktiv person i bøkene om Martin Beck. Han jobber i drapsavsnittet i Stockholm, men er opprinnelig fra Arjeplog i Norrland, og gir til stadighet uttrykk for at det er der han trives. Rönn er ellers den eneste av kollegene som har et godt personlig forhold til Gunvald Larsson.
Rönn er ikke med i TV-/filmserien som startet i 1997, men er tolket av Bernt Ström i fem filmer.
Fredrik Melander

Fredrik Melander er en fiktiv figur i romanserien om Martin Beck. Melander er først og fremst kjent for sin ekstremt gode hukommelse og sin konstante pipe-patting.
Melander er ikke med i TV-/filmserien som startet i 1997 og har kun én gang blitt fortolket på film, av Håkan Serner i Mannen på taket.
Anoka County

Anoka County er et fylke i den amerikanske delstaten Minnesota. Det ligger i de sentrale delene av staten og grenser mot Isanti County i nord, Chisago County i nordøst, Washington County og Ramsey County i sørøst, Hennepin County i sørvest og mot Sherburne County i nordvest.
Anoka Countys totale areal er 1 156 km² hvorav 59 km² er vann. I 2000 hadde fylket 298 084 innbyggere og administrasjonssenteret ligger i byen Anoka.
Fylket ble grunnlagt i 1857 og har fått sitt navn etter et Dakota-indiansk ord som betyr «begge sider».


== Demografi ==


== Referanser ==


== Eksterne lenker ==
(en) Offisielt nettsted 
(en) Anoka County, Minnesota – kategori av bilder, video eller lyd på Commons
Benny Skacke

Benny Skacke er en fiktiv figur i romanserien om Martin Beck. Han er en ung, ærgjerrig etterforsker som drømmer om å en dag bli politisjef, men er også klart preget av manglende erfaring, og må ved flere tilfeller hjelpes av sine eldre kolleger. Etter noen år i Stockholm blir han sendt til Malmö der han tydeligvis blir bedre utviklet som politimann. I TV-/filmserien som startet i 1997 er han tilbake i Stockholm, men opptrer kun i to episoder.
Han har blitt fortolket av blant andre Niklas Hjulström og Figge Norling.
Grannen

Grannen (svensk for naboen) er navnet på Martin Becks nabo i TV-/filminnspillingene under tittelen Beck. De bor vegg i vegg, og møtes ofte på balkongene sine, der Grannen kommer med visdomsord av ulikt kaliber og ber Beck inn på en stänkare – slang for en dram. Grannen er tydelig ensom og ganske selskapssøkende, og søker ved flere tilfeller Martin Becks selskap på noe uortodokse måter. I film nummer sytten, Hevnens Pris, flytter han endog inn hos Beck. Han går som regel med nakkekrage, selv om det avsløres at han i virkeligheten ikke har behov for det.
Grannen spilles av Ingvar Hirdwall.
Saint Paul (Minnesota)

Saint Paul er hovedstad og den nest største byen i delstaten Minnesota i USA. Den ligger i Ramsey County ved elven Mississippi. I år 2000 hadde den 287 151 innbyggere. Minnesotas største by Minneapolis ligger på andre siden av elven, de to byene har i løpet av de senere år vokst sammen.


== Referanser ==


== Eksterne lenker ==
(en) Offisielt nettsted 
(en) Saint Paul, Minnesota – kategori av bilder, video eller lyd på Commons 
 Saint Paul (Minnesota) hos Wikivoyage
Lavspenning

Lavspenning betyr at spenningen i et elektrisk anlegg er lav. International Electrotechnical Commission (IEC) og Norsk elektroteknisk komité definerer lavspenning som nominell spenning opp til og med 1000 V vekselspenning eller 1500 V likespenning. Alle regler for elektriske anlegg i Norge (bla NEK 400) baserer seg på denne definisjonen. 
Land som ikke er medlem av IEC, blant annet USA, bruker andre definisjoner.


== Mellomspenning ==
Inntil 1991 opererte norsk regelverk for elektriske anlegg med termen mellomspenning. Dette var nominelle spenninger fra og med 380 V til og med 1000 V. Betegnelsen er i dag ikke i bruk.


== Se også ==
Høyspenning
SELV
Hennepin County

Hennepin County er et fylke i den amerikanske delstaten Minnesota. Det ligger i de østlige delene av staten og grenser mot Anoka County i nordøst, Ramsey County i øst, Dakota County i sørøst, Scott County i sør, Carver County i sørvest og mot Wright County i nordvest.
Hennepin Countys totale areal er 1 571 km² hvorav 129 km² er vann. I 2000 hadde fylket 1 116 200 innbyggere og administrasjonssenteret ligger i byen Minneapolis som også er fylkets og delstatens største by.
Fylket ble grunnlagt i 1852 og har fått sitt navn etter den franske oppdageren fransiskanerpresten Louis Hennepin.


== Eksterne lenker ==
(en) Offisielt nettsted 
(en) Hennepin County, Minnesota – kategori av bilder, video eller lyd på Commons
Christiania Jazzband

Christiania Jazzband (CJB) (etablert 1969) er en norsk jazzgruppe, kjent for å spille New Orleans-basert tradisjonell jazz.  Initiativtaker og leder Tore Frøberg etablerte også jazzklubben New Orleans Workshop (1972) som spillested for orkesteret, som dog måtte dele det med Magnolia Jazzband. Leder 1974-97 var Jan Kristiansen. For øvrig har CJB turnert i Europa og USA.Deres debutplate var Christiania Jazzband (1972), og ga Spellemannprisen 1973 i klassen jazz, med besetningen Tormod Isachsen trompet, Tore Frøberg trombone, Peter Opsvik saksofon, Jan Kristiansen bass og banjo, Per Hobbel bass og Peer Dahl trommer.  Pianist Gunnar Andersson var med på The world is waiting (1974), men erstattet av Svein Almquist på Too late (1976), der forøvrig Per Frydenlund (Hot Club de Norvège) tilkom på banjo, Aage Teigen på trombone og Knut Audum kornett.  Hobbel og Frøberg gikk ut i 1974. 
Den senere tid har besetningen vært 
Peter Opsvik (1971–)
Totti Bergh  saksofon (1990–),
Anders Bjørnstad trompet (1978–),
Aage Teigen trombone (1974–),
Børre Frydenlund banjo og vokal (1980–),
Christian Frank bass og
Bjørn Olufsen trommer.


== Plateutgivelser med Christiania Jazzband ==
Christiania Jazzband (1972) Spellemannprisen
The world is waiting (1974)
Too late (1976)
Saturday night function (1979)
CJB 10 år (1980)
Black Beauty (1983) Hot Club Records
Mature (1985) med Benny Waters, produsert av Jon Larsen/Hot Club Records
Freeze and Melt (1986) Hot Club Records
Nice Work (1990) med jazzvokalist Laila Dalseth
Mature Black Beauty (to LP på én CD, 1988) med bl a Benny Waters, Hot Club Records
Classic jazz (1995) Herman Records med Christiania 12


== Referanser ==


== Eksterne lenker ==
(en) Christiania Jazzband på Discogs
Ørnulv Brun Snortheim

Ørnulv Brun Snortheim (født 12. november 1974) er en norsk gitarist og låtskriver fra Hamar, i slekt med musikerne Ola Snortheim og Olav Snortheim.
Ørnulv Brun Snortheim har bl.a. spilt og utgitt plater med Tolv Volt, Breyma Tei, Haddy Njie, Marit Larsen, Karpe Diem, Maria Mena, Håkon Paulsberg og Erik Faber. Han er også låtskriveren bak Fabers hits «Century» og «Yesterday's Call». 
På enkelte utgivelser har han også vært produsent.
Snortheim har dessuten vært komponist/musiker i teatersammenheng og tatt del i flere oppsetninger og turneer med nysirkuset Circus Khaoom.
Ørnulv Brun Snortheim har tidligere bl.a. vært gitarist i Hamar-bandet POD, som ga ut sitt debutalbum Nevertheless i 1998. Singelen «Motorcyclehappytrip» fikk høy rotasjon på radio. Bandet ga også ut albumet Organic.
I 2009 utga han sin første solo-plate, Kangelen.


== Diskografi ==
AlbumKangelen (2008)SinglerEvig tro (2005), med Espen Solheim Røhne, Torgrim Torve og Vidar Tyriberget
Carved in Stone (2009)


=== Tolv Volt ===
Auraspray (1999)
Kalas (2003)Singler/EP-erBitre Birger (1999)
Kaffi og kaku (1999)
Balansepunkt (2002)


=== Haddy Njie & A Few Good Men ===
White Lies (2005)
Welcome Home (2007)
World of the Free (2010)
Nattblomst (2015)SinglerNattblomst (2014)
Ny melodi (2014)


=== POD ===
Nevertheless (1998)
Organic (2000)SinglerSwoop (1999)
Knocked Down (2000)


=== Breyma Tei ===
Aloudahem (2007)


=== The Argo ===
Feels Like Falling (2010)


=== Logikal ===
Stereovision (2015)SinglerBrand New Start (2015)
You're Free (2015)


=== Deltar på ===
Erik Faber: Century (2003)
Erik Faber: Yesterday's Call (2003)
Erik Faber: Century (2003)
Tammatoys: Within a Dream (2004)
Lavie: Just Like You (2005)
Håkon Paulsberg: Kong J (2006)
Karpe Diem: Piano (2006)
Karpe Diem: Rett fra hjertet (2006)
Stephanie McIntosh: Tightrope (2006)
Erik Faber: Passages (2006)
Knut Aafløy: The Sugar & the Salt (2007)
Brian Melo: Livin' It (2007)
Maria Mena: Cause and Effect (2008)
Glenn Lyse: Come Closer (2008)
Karpe Diem: Fire vegger (2008)
Marit Larsen: The Chase (2008)
Firetop Mountain: Indians Aren't Afraid of Heights (2009)
Spoon Train Audio: Oslo 2 (2009)
Raga Rockers: Shit Happens (2010)
Marit Larsen: If a Song Could Get Me You (2010)
Johanna Demker: Madness (2011)
Maria Mena: Viktoria (2011)
Morten Myklebust: Morten Myklebust (2012)
Dunderbeist: Songs of the Buried (2012)
Trym Bjønnes: In the First Place (2012)
Henning Ramseth: Pieces of Peace (2014)
Hege-Anette: Romjulsdrøm (2014)
Raga Rockers-hyllest: Sannhet på boks – en hyllest til Raga Rockers (2015)
Kent Wilgraff: Knute på sjelen (2017)
Geirr Lystrup m/Maren Aarskog: Lyden av Mjøsa (2017)
Low-Fly Quintet: Stop for a While (2017)
Sveinar Heskestad: Glede du deg (2017)
Kent Wilgraff: Fullverdig liv (2018)
Ola Tennes: En av dem (2018)
Ola Tennes: Tonsenhagen torg (2018)
Ola Tennes: Skjebnens allé / Testamente (2019)
Ola Tennes: Siste verset (2020)


== Eksterne lenker ==
(en) Ørnulv Brun Snortheim på Internet Movie Database
Siri Hustvedt

Siri Hustvedt (født 19. februar 1955 i Northfield, Minnesota, USA) er en norskættet forfatter fra USA, som siden 2000-tallet har markert seg internasjonalt som roman-, novelle-forfatter, poet og essayist.


== Liv ==
Hustvedt er født og oppvokst i Northfield i Minnesota. Hun er datter av norske Ester Vegan og norskættede Lloyd Hustvedt. Faren var professor i skandinavisk litteratur ved St. Olaf College. Oldefaren kom fra den veiløse gården Hustveit på Voss og utvandret til USA. Foreldrene møttes på Universitetet i Oslo, der Ester studerte, og Lloyd var på et forskningsopphold. Siri Hustvedt bodde i Norge som barn og tok senere artium ved Katedralskolen i Bergen. Hustvedt er for det meste oppvokst i Northfield, og bor i dag i New York sammen med sin ektemann, forfatteren Paul Auster. De har en datter, sangerinnen og skuespillerinnen Sophie Auster.


== Virke ==
Hustvedt er mest kjent for sine romaner, men hun har også gitt ut en diktsamling og fått flere av sine noveller publisert i forskjellige bøker og blader.
Hustvedt har ph.d.-grad i litteratur fra Columbia University (1986). Avhandlingen omhandlet språk og identitet i Charles Dickens' siste roman, Our Mutual Friend. Hustvedt underviser i skriving ved en psykiatrisk klinikk. Hun ble 2009 innvotert som medlem i Agder Vitenskapsakademi. I 2014 ble hun utnevnt til æresdoktor ved Universitetet i Oslo.I 2019 ble hun tildelt Fyrstinnen av Asturias' pris for litteratur.


== Bibliografi ==


=== Romaner ===
The Blindfold (1992) – Utgitt på norsk som Med bind for øynene (1993), oversatt av Mona Lyche Ramberg
The Enchantment of Lily Dahl (1996) – Utgitt på norsk som Lily Dahls fortryllelse (1997), oversatt av Bodil Engen
What I Loved (2003) – Utgitt på norsk som	Det jeg elsket (2003), oversatt av Bodil Engen
The Sorrows of an American (2008) – Utgitt på norsk som Når du ser meg (2008), oversatt av Bodil Engen
The Shaking Woman or A History of My Nerves (2010) - Utgitt på norsk som "Den skjelvende kvinnen eller Historien om nervene mine" (2011), oversatt av Bodil Engen
The Summer Without Men (2011) – Utgitt på norsk som Sommeren uten menn (2011), oversatt av Bodil Engen
The Blazing World (2014) - Utgitt på norsk som Denne flammende verden (2014), oversatt av Bodil Engen


=== Poesi ===
Reading to You (1983)


=== Essays ===
Yonder (1998)
Mysteries of the Rectangle: Essays on Painting (2005)
A Plea for Eros (2005) – Utgitt på norsk som En bønn for Eros (2007)
Living, Thinking, Looking (2012) - Utgitt på norsk som Livet, tanken, blikket (2013)
A Woman Looking at Men Looking at Women (2017) - Utgitt på norsk som Kvinne ser på menn som ser på kvinner (2017)


== Referanser ==


== Eksterne lenker ==
(en) Offisielt nettsted 
(en) Siri Hustvedt – kategori av bilder, video eller lyd på Commons 
(en) Siri Hustvedt på Internet Movie Database 
(en) Interview med S.H. på engelsk
(no) Hustvedts bøker på Bibsys
(no) Siri Hustvedt på Aschehougs hjemmeside
Menrva

Menrva (også stavet Menerva, Menfra, Merva og Mera) var i etruskisk mytologi en gudinne for krig, kunst, visdom og helse. Hun har bidratt mye til mytologien hos den romerske gudinnen Minerva.
Menrva var en del av en hellig triade sammen med Tinia og Uni. Dette ble senere reflektert i den romersk tilsvarigheten med Jupiter, Juno, og Minerva, kalt for kapitoltriaden.

Selv om Menrva ble sett på av greskpåvirket etruskere som deres motpart til Athene i gresk mytologi,
har Menrva en del unike trekk som gjør det åpenbart at hun ikke var et rent lån fra antikkens Hellas.
Etruskiske kunstnere under gresk innflytelse likte å portrettere Menrva med gorgoneion, hjelm, spyd og skjold, og på baksiden av et speil ble hun framstilt som født fra forhodet av sin far Tinia,
tilsvarende som i myten hvor Athene ble født fra forhodet av sin far Zevs. Hun er også vanligvis sett på som beskytter av Hercle (greske Herakles) og Pherse (greske Persevs).På et bronsespeil funnet ved Praeneste er hun sammen med Pherse som rådfører seg med to graiere (i gresk mytologi tre gamle kvinner)
eller, på det andre, holder Medusas hode høyt mens hun og den sittende Pherse begge ser trygt på gjenspeilingen av Medusa i bassenget ved deres føtter.Disse bildene reflekterer antagelig heller en litterær tradisjon enn en kultpraksis. Imidlertid med Esplace (greske Asklepios) som bandasjerer Prometheus' bryst er Menrva tilstede i en scene hvor Prometheus er uinnbundet på et bronsespeil fra Bolsena, ca. 300 f.Kr.
Hun er ofte avbildet i en mer vesentlig etruskisk stil som en som kaster lyn; og den senantikke forfatteren Martianus Capella nevner Menrva som en av ni etruskiske lynguder. I motsetningen til Athene synes Menrva å ha vært assosiert med værfenomener.Menrvas navn er stedegen til Italia og kan faktisk også ha vært av ekte etruskisk opprinnelse, skjønt opprinnelsen av navnene Menrva og Minerva har vært meget diskutert.
Carl Becker har merket seg at hennes navn har ordstammen  «mn-», noe som er knyttet til minne og hukommelse. Se Mnemosyne (gresk μνημοσύνη) og «mnestis» (gresk μνῆστις): «minne», «hukommelse», «erindring».
Menrva ble ofte avbildet i Paris' dom, hvor Paris ble kalt for Elcsntre (= Aleksander, hans alternative greske navn) på etruskisk, en av de mest populære mytene i Etruria i den førromerske perioden.


== Referanser ==


== Litteratur ==
Izzet, Vedia (2007): The Archaeology of Etruscan Society, Cambridge University Press, s. 58


== Eksterne lenker ==
«Menrva», popularisert versjon
Asbjørn Krag

Asbjørn Krag er en fiktiv privatdetektiv og hovedperson i flere av Stein Rivertons kriminalfortellinger.
Krag er i de fleste fortellingene en tidligere politimann, nå privatdetektiv. Han beskrives som middelaldrende, skallet, med mustasje og lorgnett. I noen fortellinger er han imidlertid fortsatt ansatt i politiet, og har et noe annerledes utseende. Dette skyldes at disse fortellingene opprinnelig var Knut Gribb-noveller, publisert i magasinet Lys og Skygge 1908–09 under psevdonymet Kristian F. Biller.
Krag-figuren er i noen romaner navnløs. I disse fortellingene understrekes hans psykologiske evner og «demoniske» virkning på de mistenkte.
Asbjørn Krag ble introdusert i fortellingen Mordet i D… Gade 63 i 1904, og antas å være bygget på den virkelige politimannen Mikal Rønning. Krag døde (ifølge Sven Elvestad) i 1928.


== Spillefilmer ==


== Referanser ==
Olmsted County

Olmsted County er et fylke i den amerikanske delstaten Minnesota. Det ligger i de sørøstlige delene av staten og grenser mot Wabasha County i nord, Winona County i øst, Fillmore County i sør, Mower County i sørvest, Dodge County i vest og mot Goodhue County i nordvest.
Olmsted Countys totale areal er 1 695 km² hvorav 4 km² er vann. I 2000 hadde fylket 124 277 innbyggere og administrasjonssenteret ligger i byen Rochester som også er fylkets største by.
Fylket ble grunnlagt i 1855 og har fått sitt navn etter David Olmsted.


== Eksterne lenker ==
(en) Offisielt nettsted 
(en) Olmsted County, Minnesota – kategori av bilder, video eller lyd på Commons
Dodge County (Minnesota)

Dodge County er et fylke i den amerikanske delstaten Minnesota. Det ligger i de sørøstlige delene av staten og grenser mot Rice County i nordvest, Goodhue County i nordøst, Olmsted County i øst, Mower County i sør og mot Steele County i vest.
Dodge Countys totale areal er 1 139 km² hvorav 0 km² er vann. I 2000 hadde fylket 19 355 innbyggere og administrasjonssenteret ligger i byen Mantorville.
Fylket har fått sitt navn etter senator Henry Dodge.


== Eksterne lenker ==
(en) Offisielt nettsted 
(en) Dodge County, Minnesota – kategori av bilder, video eller lyd på Commons
Steele County (Minnesota)

Steele County er et fylke i den amerikanske delstaten Minnesota. Det ligger i de sørøstlige delene av staten og grenser mot Rice County i nord, Dodge County i øst, Mower County i sørøst, Freeborn County i sør og mot Waseca County i vest.
Steele Countys totale areal er 1 119 km² hvorav 7 km² er vann. I 2000 hadde fylket 33 680 innbyggere og administrasjonssenteret ligger i byen Owatonna som også er fylkets største by.
Fylket har fått sitt navn etter senator Franklin Steele.


== Eksterne lenker ==
(en) Offisielt nettsted 
(en) Steele County, Minnesota – kategori av bilder, video eller lyd på Commons
Waseca County

Waseca County er et fylke i den amerikanske delstaten Minnesota. Det ligger i de sørlige delene av staten og grenser mot Rice County i nord, Steele County i øst, Freeborn County i sørøst, Faribault County i sørvest, Blue Earth County i vest og mot Le Sueur County i nordvest.
Waseca Countys totale areal er 1 121 km² hvorav 25 km² er vann. I 2000 hadde fylket 19 526 innbyggere og administrasjonssenteret ligger i byen Waseca som også er fylkets største by.


== Eksterne lenker ==
(en) Offisielt nettsted 
(en) Waseca County, Minnesota – kategori av bilder, video eller lyd på Commons
Blue Earth County

Blue Earth County er et fylke i den amerikanske delstaten Minnesota. Det ligger i de sørlige delene av staten og grenser mot Nicollet County i nord, Le Sueur County i nordøst, Waseca County i øst, Faribault County i sør, Martin County i sørvest, Watonwan County i vest og mot Brown County i nordvest.
Blue Earth Countys totale areal er 1 984 km² hvorav 35 km² er vann. I 2000 hadde fylket 55 941 innbyggere og administrasjonssenteret ligger i byen Mankato som også er fylkets største by.


== Eksterne lenker ==
(en) Offisielt nettsted 
(en) Blue Earth County, Minnesota – kategori av bilder, video eller lyd på Commons
Tiksotropi

Tiksotropi er en fysikalsk egenskap hos en væske. Dersom en tiksotropisk væske står stille en kortere eller lengre periode får den fast, geléaktig konsistens. Ved bevegelse eller omrøring blir den mer flytende, og tiksotropien brytes. 
Tiksotropiske væsker er ikke-newtonske væsker. Det er en samlebetegnelse for væsker hvor viskositeten avhenger av kraft påført væsken. Det er i motsetning til newtonske væsker, som vann, hvor viskositeten avhenger av trykk og temperatur.
Ofte brukt om kjemiske væsker, f.eks. en maling. Kvikksand og kvikkleire er også eksempel på tiksotropisk materiale. Ketchup og honning er også tiksotropiske væsker.
I tillegg er det ofte brukt i forbindelse med oljeutvinning. Boreslammet, eller "muden", må være tiksotropisk. Dette fordi at trykket må opprettholdes i brønnen når f.eks utstyr på borestrengen skal skiftes. Muden blir til gelèstanden nevnt ovenfor når den står stille, noe som forhindrer at formasjonene raser inn i brønnen.